Drvar - Wikipedia, slobodna enciklopedija

# Drvar

### Sa Wikipedije, slobodne enciklopedije

Drvar

(Grb)

Općina | Drvar
Središte općine | Drvar
Površina | km²
Stanovništvo - Ukupno - Gustoća | 17.126(1991.) ?/km²
Načelnik |

Drvar je grad i općina u zapadnoj Bosni i Hercegovini, koji se nalazi između Bosanskog Grahova i Bosanskog Petrovca, blizu Glamoča.

Administrativno Drvar je dio Livanjskog kantona u sastavu Federacije Bosne i Hercegovine.

Od Knina je udaljena svega 63 km. Smještena je u planinskom području na nadmorskoj visini 700 do 1200 m i prije potpisivanja Dejtonskog mirovnog sporazuma površina općine bila je 950 km2. Klima je kontinentalno-planinska sa dugim i hladnim zimama.

Na području općine brojne su manje rijeke koje imaju potencijal za razvoj ribogojilišta. Najznačajniji vodotok je rijeka Unac dugačka oko 10 km i potok Bastašica u duljini od 1 km. Na području Drvarske općine postoji jednistven, za ovaj dio Europe, slučaj bifurkacije rijeke. U mjestu Prekaja nalazi se Prekajsko jezero. Ovo jezero zaprema površinu od dva četvorna kilometra i bogato je ribom. Velike površine prekrivene su šumama i pašnjacima, dok su poljoprivredna zemljišta zastupljena u manjem obujmu.

Za vrijeme Jugoslavije, Drvar se zvao Titov Drvar, u čast Josipa Broza Tita. 25. maja 1944. godine, Njemci su pokušali izvršiti atentat na Tita, kada je on bio glavni partijski komandant, nakon odvažnog desanta na Drvar.

## [uredi] Stanovništvo

  Glavni članak: Demografija Drvara

  Glavni članak: Spisak naseljenih mjesta u Drvaru

Po posljednjem službenom popisu stanovništva iz 1991. godine, općina Drvar imala je 17.126 stanovnika, raspoređenih u 38 naselja. Poslije potpisivanja Daytonskog sporazuma, gotovo u cjelini, općina Drvar ušla je u sastav Federacije Bosne i Hercegovine. U sastav Republike Srpske ušla su naseljena mjesta: Potoci, Srnetica i Uvala. Od ovog područja formirana je općina Istočni Drvar. Federalni dio Drvara takođe je podijeljen. Dio koji su kontrolisale snage Armije BiH, pripojene su općini Bihać, odn. naseljena mjesta: Boboljusci, Bosanski Osredci, Gornji Tiškovac, Mali Cvjetnić, Malo Očijevo, Martin Brod, Očigrije, Palučci, Trubar, Veliki Cvjetnić i Veliko Očijevo.

### [uredi] Nacionalni sastav stanovništva - općina Drvar, popis 1991.

ukupno: 17.126

- Srbi - 16.608 (96,97%)
- Bošnjaci - 33 (0,19%)
- Hrvati - 33 (0,19%)
- Jugoslaveni - 384 (2,24%)
- ostali, neopredijeljeni i nepoznato - 68 (0,41%)

### [uredi] Nacionalni sastav stanovništva - Grad Drvar, popis 1991.

ukupno: 8.053

- Srbi - 7.693 (95,52%)
- Bošnjaci - 29 (0,36%)
- Hrvati - 24 (0,29%)
- Jugoslaveni - 259 (3,21%)
- ostali, neopredijeljeni i nepoznato - 48 (0,62%)

Preuzeto sa: "http://bs.wikipedia.org../../../d/r/v/Drvar.html"

Kategorije: Općine Bosne i Hercegovine | Gradovi Bosne i Hercegovine | Livanjski kanton

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Deutsch
- English
- Hrvatski
- Srpskohrvatski / Српскохрватски
- Српски / Srpski